കെപിഎസി ലളിത ഐസിയുവില് കരള് മാറ്റിവയ്ക്കേണ്ടി വരും കൊച്ചി: കൊച്ചിയില് സ്വകാര്യ ആശുപത്രിയില് ചികിത്സയില് കഴിയുന്ന നടി കെപിഎസി ലളിതയുടെ ആരോഗ്യ നിലയില് നേരിയ പുരോഗതി. പത്ത് ദിവസങ്ങള്ക്ക് മുമ്ബ് നടിയെ തൃശൂരിലെ ആശുപത്രിയില് പ്രവേശിപ്പിച്ചിരുന്നു. കൂടുതല് മെച്ചപ്പെട്ട ചികിത്സയ്ക്കായി കഴിഞ്ഞ ദിവസം എറണാകുളത്തേക്ക് മാറ്റുകയായിരുന്നു.തീവ്രപരിചരണ വിഭാഗത്തില് ചികിത്സയിലുള്ള നടിയുടെ ആരോഗ്യനിലയില് നേരിയ പുരോഗതിയുണ്ട്. എന്നാല് കരള് മാറ്റിവയ്ക്കേണ്ടി വരുമെന്നാണ് ആശുപത്രിയില് നിന്നും ലഭിക്കുന്ന വിവരം. പ്രായവും ആരോഗ്യസ്ഥിതിയും പരിഗണിച്ചേ അതുസംബന്ധിച്ച് തീരുമാനമുണ്ടാകൂ എന്ന് അമ്മ ജനറല് സെക്രട്ടറിയും അഭിനേതാവുമായ ഇടവേള ബാബു പറഞ്ഞു.കേരള ലളിതകലാ അക്കാദമി ചെയര്പഴ്സനാണ് കെപിഎസി ലളിത. നടിയുടെ വിദഗ്ധ ചികിത്സക്കായി സംസ്ഥാന സര്ക്കാര് സഹായം വാഗ്ദാനം ചെയ്തിട്ടുണ്ട്.